
Sülysáp Nagyközség Önkormányzata
Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 8274-8/2011
Előterjesztést készítette: Tóth Krisztina jegyző
Előterjesztés elkészítésének időpontja: 2011. december 6.
Előterjesztést véleményezi: ESZB
Döntés módja: nyílt szavazás, minősített szótöbbség

Mellékletek: rendelettervezet (előterjesztéshez csatolva)
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. december 14-én tartandó munkaterv szerinti ülésére

6. napirendhez

Tárgy: A szociális ellátások helyi szabályairól szóló önkormányzati rendelet módosítása

Tisztelt Képviselő-testület!
Elmúlt ülésén a Képviselő-testület döntött arról, hogy a szociális ellátások biztosítására szolgáló költségvetési keretben a 2011. évben fennmaradt összeget az Egészségügyi és Szociális Bizottság felhasználhatja a rászoruló családok év végi támogatására. Ennek azonban szükséges a jogi hátterét is megteremteni, mégpedig a szociális ellátások helyi szabályairól szóló önkormányzati rendelet módosításával.

A most előterjesztett rendeletmódosítás hosszútávra lehetőséget ad arra, hogy a Bizottság ily módon használja fel az éves szociális keretben maradt tartalékot, ugyanakkor a keret teljes felhasználása természetesen továbbra sem lesz kötelezettsége.
Kérem a fentiek alapján elkészített rendelettervezet szíves áttanulmányozását és elfogadását.
Sülysáp, 2011. december 6.

Horinka László s.k. 


polgármester
Sülysáp Nagyközség Önkormányzata Képviselő-testületének

…/2010. (...) önkormányzati rendelete

a szociális ellátások helyi szabályairól szóló 22/2010. (XII. 28.) önkormányzati rendelet módosításáról

Sülysáp Nagyközség Önkormányzatának Képviselő-testülete az Alkotmány 44/A. § (2) bekezdésével, a helyi önkormányzatokról szóló 1990. évi LXV. törvény 16. § (1) bekezdésével és a szociális igazgatásról és a szociális ellátásokról szóló 1993. évi III. törvény 1. § (2) bekezdésével kapott felhatalmazása alapján a következőket rendeli el:

Sülysáp Nagyközség Önkormányzata Képviselő-testületének a szociális ellátások helyi szabályairól szóló 22/2010. (XII. 28.) önkormányzati rendelete VI. fejezete a következő 30/A. §-sal egészül ki:

30/A. §
(1) Amennyiben a szociális ellátások e rendelet szerinti, egyedi kérelemre történő nyújtását követően az önkormányzat tárgyévi költségvetésének a szociális ellátások biztosítására szolgáló keretében pénzmaradvány mutatkozik, úgy azt az Egészségügyi és Szociális Bizottság a rászorulók támogatására tárgyév december 31-ig felhasználhatja, akár pénzbeli, akár természetbeni juttatásként. 
(2) A rendelkezésre álló maradványösszeget elsősorban olyan támogatási konstrukcióban kell felhasználni, ahonnan többletösszeg nyerhető az önkormányzati részhez (pl. pályázatok, alapítványi támogatások útján).
(3) A jogosultak körét és a részükre biztosított ellátás összegét és formáját az Egészségügyi és Szociális Bizottság állapítja meg az adott évben jelentkező maradványösszeg függvényében, a Polgármesteri Hivatal által vezetett szociális adatbázis alapján.
E rendelet a kihirdetésének napján lép hatályba.

Sülysáp, 2011. december 6.

Horinka László s.k.
Tóth Krisztina s.k. 



polgármester
jegyző




Kihirdetési záradék

Ez a rendelet a mai napon kihirdetésre került.

Sülysáp, 2011. december 


Tóth Krisztina s.k.


jegyző

